Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 702/10/6606	Lučenec, 17.1.2014
EEČ : 2-47-7-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 17.12.2010, spisová značka 3 Pv 702/10/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.10.2010 asi o 16.45 hodine v dome XXXXX hrubo nadával svojej manželke XXXXX, nar. XXXXX počas konania verejného sedenia komunity za účasti občanov a následne rozbil sklenenú výplň vchodových dverí, čím pre XXXXX spôsobil škodu vo výške 15,- €.

Uznesením prokurátora Okresnej prokuratúry Lučenec zo dňa 17.12.2010, spisová značka 3 Pv 702/10/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 3 Pv 702/10-6 zo 17.12.2010 bolo podľa § 216 odsek 1 Trestného poriadku v trestnej veci XXXXX, obvineného z prečinu výtržníctva podľa § 364 odsek 1 písmeno b) Trestného zákona podmienečne zastavené trestné stíhanie, pričom mu bola určená skúšobná doba v trvaní osemnásť mesiacov. Toto uznesenie nadobudlo právoplatnosť dňa 26.05.2012. Skúšobná doba skončila dňa 26.11.2013. 

	Obvinený XXXXX prečin výtržníctva podľa § 364 odsek 1 písmeno b) Trestného zákona spáchal tak, že dňa 29.10.2010 asi o 16.45 hodine v dome XXXXX hrubo nadával svojej manželke XXXXX, nar. XXXXX počas konania verejného sedenia komunity za účasti občanov a následne rozbil sklenenú výplň vchodových dverí, čím pre XXXXX spôsobil škodu vo výške 15,- €.

    	Vykonaným šetrením a to odpisom z registra trestov, posudkom z miesta trvalého bydliska, písomnou správou z Obvodného oddelenia PZ SR v Poltári a písomnou správou z Obvodného úradu, odboru všeobecnej správy Lučenec bolo preukázané, že obvinený XXXXX v skúšobnej dobe viedol riadny život a vyhovel uloženým podmienkam. Možno teda konštatovať, že sa obvinený XXXXX v skúšobnej dobe podmienečného zastavenia trestného stíhania osvedčil. 

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor